Gandia avança en la creació d'experiències turístiques amb les empreses del Club de Producte
04 juliol 2022

## Gandia avança en la creació d'experiències turístiques amb les empreses del Club de Producte04 juliol 2022Última actualització: 04 juliol 2022

![](../gestion/img/fe4d6dcc64fe4a2392a0882c083a6329580458456d2eb72338d8e083892d67c3.jpg)  
  

El grup d’empresaris que formen part del Club de Producte de Gandia, estan treballant en la creació d’experiències turístiques per ampliar l’oferta turística de Gandia i contribuir a allargar la temporada d’estiu.

Aquesta iniciativa impulsada des del Departament de Turisme i Platges es va presentar el passat 4 d’abril 2022 a la Casa de la Marquesa i s’ha posat en funcionament amb l’assessorament de la Consultora “Soluciones Turísticas”.

S’hi han adherit un total de 20 empreses turístiques de diferents perfils (allotjaments, agències de viatge, restaurants, empreses d’activitats, empreses de guies turístics i espais visitables) i durant aquests mesos de treball, les empreses s’han beneficiat d’una assistència tècnica personalitzada i de sessions de formació que han facilitat el procés de creació de productes turístics que aporten valor afegit a l’oferta turística de la destinació.

Des de propostes d’un dia fins a packs amb pernoctació, les empreses del Club de Producte han treballat conjuntament i s’han creat sinergies que han contribuït a oferir diferents productes i experiències conjuntes que materialitzen la diversitat del destí: culturals, naturals, oci, esportives…

A finals de setembre es presentarà públicament el catàleg d’experiències turístiques i s’iniciarà una nova fase de promoció i comercialització. Aquest catàleg d’experiències es farà visible en diferents canals de difusió online i offline i es dissenyaran accions de comunicació en fires de turisme, així com accions de promoció amb agències de viatge per tal de comercialitzar les experiències del Club de Producte.

Aquesta iniciativa s’emmarca dins del Pla de Sostenibilitat Turística de Gandia, 2021-23, finançat pel conveni entre el Ministeri d’Indústria, Comerç i Turisme, a través de la Secretaria de Turisme, la Generalitat Valenciana, a través de Turisme Comunitat Valenciana, i l’Ajuntament de Gandia.